Roraima (tepui)
<s>Roraima (engleski: Mount Roraima; španjolski: Monte Roraima ; portugalski: Monte Roraima ), znana i kao Tepuy Roraima i Cerro Roraima, najviši je tepui plato u sklopu lanca Sierra de Pacaraima u Južnoj Americi.</s><s>Plato je prvi put opisan još 1595. godine od strane britanskog istraživača Sir Waltera Raleigha tokom njegove ekspedicije.</s><s>Vrh platoa, površine 31 km, okružen je, sa svih strana, uzvisinama visine 400 metara.</s><s>Roraima također služi kao trostruka prirodna granica između Venezuele (85%), Brazila (10%) i Gvajane (5%).</s>

<s>Roraima se nalazi u sklopu Gvajanskog štita u jugoistočnom dijelu NP Canaima i predstavlja najviši vrh Gvajanske visoravni.</s><s>Planine u sklopu ovog nacionalnog parka smatraju se nekima od najstarijih geoloških formacija na Zemlji, a stare su oko dvije milijarde godine, iz perioda prekambrija.</s>

<s>Najviši vrh Gvajane i najviši vrh brazilske savezne države Roraime nalaze se na ovom platou, mada i Brazil i Venezuela imaju više vrhove na drugim lokacijama.</s><s>Najviši vrh platoa, El Maverick, nalazi se na jugu i u cijelosti pripada Venezueli.</s>

<s>Visoravni
Planine u Gvajani
Planine u Brazilu
Planine u Venezueli</s>

